Pandemia e COVID-19 në Itali

Ky artikull dokumenton ndikimin e Koronavirusit 2019–20 në Itali.

Dy rastet e para të Koronavirusit 2019–2020 në Itali u konfirmuan më 31 janar 2020, ku dy turistë kinezë në Romë rezultuan pozitive me Koronavirus pas testeve të kryera. Një javë më vonë, një burr italian i kthyer në Itali nga Wuhani i Kinës, u shtrua në spital dhe u konfirmua si pacienti i tretë me Koronavirus në vënd. Pas kësaj, një grrumbull me raste të tjera u konfirmuan, duke nisur me 16 pacientë në rajonin e Lombardisë më 21 shkurt. 60 raste të reja u zbuluan më 22 shkurt, si dhe ndodhi edhe vdekja e parë.

Që nga 12 Marsi, midis shteteve me të paktën një milion qytetarë, Italia ka nivelin më të lartë për kokë banori të rasteve pozitive me Koronavirus, duke regjistruar 206.1 raste për një milion njerëz (3.6x herë më shumë se norma e Kinës), si dhe është vendi i dytë në botë për numrin e raste pozitive dhe i vdekje, pas Kinës. Njëmbëdhjetë bashki në veri të Italisë janë identifikuar si epiqendrat e dy grupimeve kryesore italiane dhe janë vendosur në karantinë. Shumica e rasteve pozitive në rajonet e tjera çojnë përsëri në këto dy grupime. Deri më 10 mars, Italia kishte kryer 60,761 teste për virusin.

Më 8 mars, kryeministri i vëndit Giuseppe Conte urdhëroi vendosjen në karantinë të Lombardisë dhe të 14 provincave veriore. Vetëm një ditë më vonë, i gjithë vendi i vendos në karantinë, duke përfshirë rreth 60 milion banorë. Më 11 mars, Conte urdhëroi ndërprejen e pothuajse çdo aktiviteti komercial me përjashtim të dyqaneve ushqimore dhe farmacive.

Deri më 23 mars 2020, në Itali ka pasur gjithsej 63,927 raste të konfirmuara, 6,077 vdekje, dhe 7,432 të shëruar, duke lënë 50,418 raste aktive.

Shiko gjithashtu
Pandemia e koronavirusit 2019–20

 Referime 

Kategoria:Pandemia e COVID-19 sipas shteteve dhe territoreve

Kategoria:2020 në Itali
Kategoria:Pandemia e COVID-19 në Evropë